აზრები სამიტამდე: ივო დაალდერი
ელ ფოსტით მიღებულ შეკითხვებს ამერიკის ელჩი ნატოში ივო დაალდერი პასუხობდა
ამერიკის მუდმივმა წარმომადგენელმა ნატოში ივო დაალდერმა ჩიკაგოში დანიშნულ ნატოს სამიტთან დაკავშირებით ტელეკონფერენცია გამართა, რომლის დროსაც უცხოური აუდიტორიის შეკითხვებს უპასუხა. ელჩი ნატოში ელექტრონულად გაგზავნილ შეკითხვებს პასუხობდა. შეკითხვაზე, თუ რომელი ქვეყნების ლიდერები იქნებიან მიწვეული ჩიკაგოს ნატოს სამიტზე ელჩმა განაცხადა: ერთ-ერთი შეკითხვა სამიტში უკრაინის პრეზიდენტი ვიქტორ იანუკოვიჩის მონაწილეობას ეხებოდა. კითხვის არსი მდგომარობდა იმაში, თუ რამდენად მისაღებია იანუკოვიჩის სამიტზე მიწვევა უკრაინაში მიმდინარე არა-დემოკრატიული პროცესების და შიდა პოლიტიკური მდგომარობის ფონზე. ანკარადან გამოგზანვილი შეკითხვა ნატოს წევრი ქვეყნის - თურქეთის - შესაძლო საზღვრის დარღვევას ეხებოდა. სირიაში მიმდინარე არეულობა ხშირად თურქი პოლიტიკოსების ძირითადი სასაუბრო თემაა საერთაშორისო შეხვედრებზე. თურქ ჟურნალისტს აინტერესებდა შესაძლებელი იქნება თუ არა თურქეთის მიერ ნატოს ქარტიის მეხუთე მუხლის გამოყენება სირიის წინააღმდეგ იმ შემთხვევაში თუ სირია თურქეთის საზღვარს დაბომბავს. ელჩმა დაალდერმა განაცხადა, რომ მსოფლიოში მიმდინარე ეკონომიკური ვითარებიდან გამომდინარე, ნატოს წევრი ქვეყნები სამხედრო დანახარჯების შემცირებას აპირებენ. ალიანსის მოთხოვნებიდან გამომდინარე, წევრი ქვეყანა შეიარაღებასა და სხვადასხვა სახის თავდაცვითი ხარჯებისთვის ყველწლიურად მთლიანი ეროვნული პროდუქტის მინიმუმ 2 პროცენტს უნდა ხარჯავდეს. რამდენიმე ქვეყანაში ასეთი შემცირება მნიშვნელოვან გავლენას იქონიებს ალიანსზე. ამ ვითარებიდან გამოსავალი, ელჩის განცხადებით, შეცვლილი სტრატეგია იქნება რომელსაც ამჟამად „გონივრულ თავდაცვას“ უწოდებენ. ეს იმას ნიშნავს, რომ ნატომ შემცირებული შემოსავლების მიუხედავად, ოპერაციების ხარისხი და ალიანსის სიმტკიცე არ უნდა შეამციროს. ერთ-ერთი შეკითხვა რუსეთისა და ნატოს ურთიერთობასაც ეხებოდა. ელჩის თქმით: